Što se događa?
BURZA 2
Brzo je naučila jahati.
Već trenira sa starijima.
Da, nisam to očekivala nakon samo mjesec dana.
Valjda smo takva obitelj.
Drago mi je što joj mogu pružiti što drugi ne mogu.
Jako smo zahvalne što si je upisao na ove tečajeve, Omare.
Hvala.
Čemu novac ako nisi velikodušan?
Ti i tvoj otac
volite jahanje, no ne možete to priuštiti.
Odradio sam svoj dio prihvaćanjem obiteljske tradicije.
Vidim da je teta opet došla.
Pozdravit ću je prije odlaska.
Nema potrebe. Ovdje je zbog tebe.
-Zbog mene? -Da.
Da te promatra.
Vi žene jedna drugoj primjećujete mane.
-Razumijete se. -Dosta, Omare! Molim te, dosta!
Dosta. Nisu li ti dosadile igrice?
Moja kći.
Ako je ne staviš na prvo mjesto, oduzet ću ti je.
To je 75 cm iznad tla.
I učinila je to dvaput.
Bravo, mala. Ako tako nastaviš, nadmašit ćeš mamu.
Trener kaže da ako Jude nastavi skakati 75 cm,
bit će na natjecanju za dva mjeseca.
Opa!
Nastavi trenirati.
Tata je rekao da ako pobijedim, odvest će me u Oman da jašem.
Da, velikodušno, iako tvoj tata mrzi konje.
Odmor zvuči sjajno.
Bilo je divno kad smo išli u Španjolsku, Marbellu, Italiju…
Bilo je divno! Svako je putovanje bilo bolje od prethodnoga.
Nažalost, to su sad samo sjećanja. Švorc smo zbog rastave.
Žao mi je što sam ti oduzela odmor, mama!
Tvoja mama nije tako mislila.
Da, jest!
Uvijek me podsjeća da sam ja uzrok financijskih problema.
Problema?
To je samo jedan problem.
Znaš što?
Imaš pravo. Ali na pravome sam putu i uskoro ćemo zajedno putovati.
Idemo u Pariz.
Rose je rekla da je jela najbolju čokoladu.
Rose?
Starija jahačica s kojom si razgovarala?
Da, jako je draga.
Kaže da si tako hrabra jer si radila nakon propalog braka.
Tko je ta djevojka?
Rose Yousef.
Rose Al Yousef bio mi je najdraži časopis.
Čak su i konja nazvali po njemu.
Ta te Rose ne poznaje. Zašto kaže da si hrabra?
Ljudi oblikuju mišljenja o tvom životu prema hrabrim odlukama.
I onda svi govore o tebi.
Ali dobra je jahačica.
Tvoja mama može skočiti 75 centimetara s povezom na očima.
Bonne soirée, maman.
Bonne soirée?
Mama Nojood te tomu podučila, zar ne?
Laku noć, Juju.
Na čemu radiš?
Računam vrijednost tvrtke.
Mama, jesi li zbilja
tako dobra u jahanju?
Bila sam dobra.
Ali nisam dovoljno dugo trenirala da se proslavim.
No…
uživala sam.
Osjećala sam se moćno.
Htjela sam ići na Royal Ascot.
Svake sam godine gledala prvenstvo, zamišljala da nosim…
Šešir.
Kao prava vojvotkinja?
Točno, draga.
Ako ti se sviđalo, zašto si prestala?
Želiš istinu?
Prestala sam raditi mnogo toga nakon udaje.
Kad sam vidjela da jašeš…
činilo mi se kao da ja opet jašem.
Nemoj previše raditi.
Bonne soirée, maman.
Bonne soirée.
Deset.
KUVAJTSKA BURZA
Koliko?
AL-RA'EE
Sedamdeset. Deset za tisuću.
I imamo 5000 dionica.
Koliko? Reci mi koliko dionica.
Dvjesto pedeset dionica, ako sad porastu…
KANTINA NA BURZI
-Dosta mi je stalnog rada. -Polako, bez stresa.
-Jesi li spremna? -Nervozna sam cijelu noć.
Što bih učinila?
-To je mnogo. -Dečki.
Hvala što ste se danas pobrinuli za ovo jer nas trebaju gore.
Čekajte, cure. Evo vašeg spisa.
I ovdje. Ovo je tvoj spis. Mishari ih je ostavio.
Sretno s inicijalnom javnom ponudom, cure.
Ti ćeš izlagati spis o protoku novca, a ja ću spis o tvrtkama.
Opet, Munira! Dogovorile smo se da ja vodim spis o tvrtkama.
Bolja si s brojevima.
Bilo bi bolje da me poslušaš.
Dame, točno na vrijeme.
Govorio sam Sabihi
kako ste dobro izbalansirale mešetarenje i rad na javnoj ponudi.
Imate li napokon moju procjenu?
Naravno. Spremna je.
Što mislite, koliko vrijedim?
Dao sam tu čast Muniri i Faridi.
Sad će održati prezentaciju.
Gđo Sabiha,
naša sveobuhvatna analiza vaše bilance na trećoj je stranici.
Zadivljeni smo vašim upravljanjem protokom novca.
MJERENJE RASTA TVRTKE
Unatoč izazovnim uvjetima.
Oprostite.
Molim vas, samo konačan broj.
DOMAĆI I MEĐUNARODNI PRIHOD ALFE
Gđo Sabiha,
na temelju dva mjeseca točnih izračuna,
možemo procijeniti da je vrijednost Alfine imovine…
73 milijuna.
Čestitam.
Lansirat ćete najveću javnu ponudu u povijesti Kuvajta.
Gđo Sabiha,
ulagači pitaju o Alfinoj budućnosti, mislim…
ne znam kako da to kažem.
Vaš pokojni muž,
bivši izvršni direktor…
Više nije s nama.
Nije li bio odgovoran?
Taj je broj uvredljivo nizak.
Moram vam nešto reći.
I sigurno će utjecati na vašu procjenu.
Neka vaša ekipa
u nedjelju ujutro dođe u luku Salmiya.
I prikladno se odjenite.
Zašto je ne baciš u WC školjku?
Dva smo mjeseca radile na procjeni i na kraju je rekla…
Koje je riječi upotrijebila? „Broj je uvredljivo mali.”
Uvredljivo?!
Ne shvaćaj to osobno.
Nije problem u nama.
Riječ je o tajni koju će Sabiha otkriti
za koju tvrdi da će povećati Alfinu vrijednost.
Iskreno, predosjećam
da je nešto vrlo uzbudljivo.
Zanima me kakva vijest može čudesno promijeniti Alfinu procjenu.
A ako joj se ne sviđa što je vrijednost 73 milijuna,
što misli dokle je može podići?
To je važno pitanje.
Ako saznam, možda ti kažem.
Kamo ćeš?
Nije važno mjesto, nego osoba.
A ti, curo s naslovnice?
Viđaš se s nekim posebnim?
Možda.
Sjećaš se ovoga u domarovu ormaru?
Vidi koliko smo napredovale.
I dokle ćemo ići.
Munira?
Što je ovo?
Na istom smo spoju?
Pođite sa mnom.
Nisam htjela da itko zna da zajedno večeramo,
osobito muškarci.
Da znaju, možda bi pomislili da kujemo urotu protiv njih.
Gđo Sabiha, dopustite da kažem ovo.
Istražujući javnu ponudu koju vodi žena poput vas,
utjecajna, iznimna i dobrodušna, mnogo smo naučile.
Ovo mi je prva poslovna večera
otkad sam počela raditi na burzi prije gotovo godinu dana.
Pozvala sam vas na večeru
jer uvijek sjedim ovdje
i podsjećam sebe koliko je teško da žena bude nekonvencionalna.
Ako vam nešto zatreba, samo pitajte.
Kao savjetnicu? Mentoricu?
Iskreno, nemam s kim razgovarati o poslu osim drage Munire, naravno.
Imaš sreće.
Nikad nisam imala priliku tražiti savjet od moćne žene poput vas.
Imate li komentara o mojoj izvedbi?
Svatko ima svoj stil.
Ali mogu ti dati nekoliko savjeta
koji će svakoj poslovnoj ženi pomoći da se poboljša.
Da, molim vas.
Prvo, ne daj da itko misli da je pametniji od tebe.
Kao u uredu.
Govori glasnije i prekini nekoga ako treba.
I ne bilježi, osim ako ti je to posao.
Ti si voditeljica sastanka,
a ne tajnica.
-Oprostite. -I ne čisti ni za kime.
Znam da si majka, ali ostavi taj instinkt kod kuće.
Da. Naravno. Oprostite.
Nemoj se previše ispričavati, to pokazuje slabost.
Nisi učinila ništa loše.
Možemo biti fleksibilnije.
Gđo Sabiha, zanima me
kako ste nadvladali izazove u životu.
Ovaj svijet nije za one slaba srca.
Ne uzimaj ono što ti tržište nudi.
Uzmi koliko znaš da vrijediš.
-Poput Alfine procjene? -Sjajan primjer.
Kao što si dopustila da besmislen trač
o „nepodobnoj izvršnoj direktorici” utječe na tebe.
U redu je. Navikla sam da to stalno slušam.
Iznenađena sam što to čujem od vas dvije.
Evo zašto, kad preispitate Alfinu vrijednost,
morate zapamtiti jedno:
mi žene moramo se držati zajedno.
Hrana se hladi. Navalite.
Kasniš.
Radiš dokasna?
Posao je jedino što nikad ne završava.
Gdje si bila?
Gradila sam budućnost.
Stvarno?
-S kim? -S novom mentoricom. Sabihom Saad.
Sjedni.
Vjerujem da su ti rekli ili da si čula
da ti…
dolazi muškarac.
Muškarac?
Da.
Mislila sam da sam odbila sve udvarače koji su me zaprosili u ovih šest godina.
No mama je ipak nekako pronašla drugoga.
Nije ona. Ja sam.
Žena,
koliko god uspješna i ostvarena,
nema vrijednost bez muža.
Mislim, donosiš mnogo ponosa i radosti našoj obitelji.
I hvalimo se tvojim uspjehom.
No obitelj će uvijek nositi teret
dok se ne udaš.
Ne sjećam se koliko je mjeseci prošlo
otkad ste ti i…
Kako se zove? Saud? Saud, da.
…otkazali zaruke.
Nisam bila zaručena.
Trebala si biti.
Tvoje odobrenje…
Sjedni.
Tvoje odobrenje ne znači da i ja odobravam.
Trebao me pitati prije nego što je objavio zaruke.
Ne ide to uvijek tako.
Što je, sestrična?
Znaš da imam morsku bolest.
Da, istina!
Zaboravila sam.
Treba vremena da se privikneš.
Pridružit će nam se Rakan, Sabihin sin.
Munira Hijazi i Farida Ma'mun.
Rade u banci.
-Ovo je Rakan, moj sin. -Nju si spominjala?
Jesam.
I njezinu sestričnu.
Drago mi je.
Sabiha je govorila o meni.
Moj se sin Rakan upravo vratio iz naše tvrtke u Tunisu,
gdje se istinski dokazao.
Zato će Rakan dobiti veću ulogu.
On je budućnost Alfe.
Poželite dobrodošlicu Rakanu kao izvršnom sudirektoru Alfe.
I najnovijem članu naše ekipe za inicijalnu javnu ponudu.
Rakane.
Ova nas je vijest uistinu razveselila.
Ali, gđo Sabiha,
mislim da to neće utjecati na procjenu koliko ste mislili da hoće.
To nije sve.
Alfa već četiri godine lovi tajni ugovor.
Mama je skrivala podatke jer se bojala da ugovor ne propadne,
a moglo bi utjecati na vaše viđenje naše ponude.
Ali nismo izgubili, nego pobijedili.
To znači da smo svi pobijedili.
Ovaj je ugovor jedinstven i povijesno značajan
te će premašiti vašu početnu procjenu.
Zapravo, naša će tvrtka vrijediti koliko i veliki otok.
Restorani, hoteli, kino, turistička i zabavna mjesta…
Možete to mjesto zvati Utopijom.
Failakina povijest traje više od 4000 godina.
Ima ruševina iz doba Aleksandra Velikoga.
Imajte na umu da će vrijednost ovih ruševina pomoći Alfinu projektu.
I još važnije,
Alfa će ovom gradnjom dodati vrijednost našoj baštini.
Rekli ste da je otok nenaseljen, a vidjela sam ljude na putu.
Da, nekoliko ljudi već godinama živi ovdje.
Što će biti s njima kad izgradite Utopiju?
Obeštetit ćemo ih.
I svi su na dobitku.
Projekt Failaka vladin je posao.
To predstavlja rizik i za banku i za mene.
Ali mislim da je projekt Failaka dojmljiv.
To može smanjiti rizike.
Zbog dojmljivosti lako ga je precijeniti, zar ne?
Razumna procjena smanjit će rizike.
Počnite sutra ujutro.
KUVAJTSKA BURZA
Bok, Munier. Još osjećaš mučninu ili…
Ljudi lude zbog novog bankomata.
Dobro.
Izvuci i pokušaj opet. Radi li?
Farida. Munira.
Dođite. Završi s tim, stari!
Ovo je… kako se to zove?
Kartice za bankomat stigle su poštom.
Niste znale jer ste bile na jahti.
Postale su gospodarice jahti.
Kopali ste nam po pošti?
Više niste za svojim stolom.
-Nedostajemo li ti? -Znam da to želiš!
Učini to. Još ništa?
-Ne. -Stari.
KARTICU AKTIVIRAJTE NA NAJBLIŽEM BANKOMATU
Što se događa?
Ovi dečki uništavaju stroj.
-Vrlo ćudljiv stroj. -Da.
Hura!
Prestanite se sramotiti ili ću razmisliti o ulaganju.
Ulaganju? Kakvom ulaganju?
Razotkrit ćeš nas!
Donesi mikrofon i reci svima! Što ti je?
Ovo je među nama. Ne želimo da nas Amir optuži za zabušavanje.
Optuži vas.
Gđo Farida, tvoja sestrična pristala je pokrenuti sporedni posao s nama.
Pomagat će i ulagati u nas.
Divno! Munira će vam pomoći?
Neću im pomoći. Zarađujem na njima.
Još nisam pristala.
Zašto niste pozvali mene?
Ponuda ti je udarila glavu.
Znaš, Farida, dobro bi nam došao još jedan ulagač.
Da, gospođice.
Uzmite u obzir potencijal rasta, mi smo jedna ekipa.
Mi smo ekipa, ali odlučili ste me isključiti.
Munira, Farida, g. Amir vas zove gore.
Pođite sa mnom.
Nadam se da ste pune energije
i spremne se baciti na posao nakon jučerašnje pustolovine.
Sabiha i Rakan donijeli su četverogodišnje istraživanje o Failaki.
Odmah počnite raditi na tome
da sutra iznesemo novu procjenu.
Sutra?!
Dobro. Ostavljam vas da radite.
Nadam se da će vam razmišljanje o projektu Failake
pomoći u tome da ovaj put iznesete prihvatljiviju procjenu.
Imate li određen broj na umu?
Devedeset tri.
Golema brojka.
Veća je od vrijednosti većine kuvajtskih banaka.
Pa tako i naše.
Lijepo je reći to naglas, zar ne?
Sumnjam da se u istraživanju spominje može li izvršni sudirektor Alfe
voditi takav projekt bez presedana.
Kažete da ne mogu?
Ne mislim samo ja tako, ulagači možda misle isto.
STUDIJE O „FAILAKI”
Radimo već šest sati.
Ne znam što ću s ovim smiješnim zadatkom.
Zemlja je plodna i savršena.
I planovi su
vizionarski.
Istina, ali Alfina prognoza prihoda pretjerana je, Munira.
Čini mi se da je Sabihina procjena od 93 milijuna točna.
A meni se čini da samo laskaš Sabihi.
Zaslužila je.
I Rakan to zaslužuje.
Ali znam da nas izigrava.
Nemoj me pogrešno shvatiti.
Vrijedna sam njezine pažnje. Iskreno, uživam u tome.
Ali kužim je.
Stvarno me zanima projekt Failake i sviđa mi se.
I znam prepoznati dobru investiciju.
Poput one s Hassanom i Walidom?
Neću se od toga obogatiti.
Ali može se zaraditi.
Pokazat ću ti trgovinu.
Je li ovo prodavaonica kazeta?
Ne bilo koja prodavaonica kazeta. Ovo je Tarabesque!
-Naš prvi san. -Čudno!
Da, i ne zaboravi, znamo s novcem.
Ali glazba je naša prava strast.
Štedimo novac tri godine.
A sad posljednje iznenađenje.
Imamo nešto jedinstveno. Umish!
Umish, dođi!
Pjeva engleske pjesme, bolivudske, arapske klasike,
svira flautu, a najvažnije od svega, on upravlja lokalom.
-On sve zna. -Da.
Evo ga pred vama.
Michael Jackson, James Brown, Bee Gees, a prije svega Bob Marley.
Nema žene, nema suza
Opa!
Nema žene, nema suza
I da ne bismo plakali, od vas trebamo 2000 dinara.
Dobro.
Dat ću pola.
Pod uvjetom, naravno, da Faroudty uloži drugu polovicu.
Što kažeš, sestrična?
Ne znam, Munier.
Tisuću dinara?
Hajde. To je mala svota od bonusa za ekipu za javnu ponudu.
Kakve prihode očekujete?
Pogrešno razmišljaš o tome, draga.
Ovo mjesto nikad nam neće donijeti veliku zaradu.
Ali s tih 1000 dinara postat ćemo vlasnice tvrtke.
RIBOLOVNI I KONJIČKI KLUB ADMINISTRACIJA
Vidiš, mama? Došla je pred kraj sata.
Da, vidim.
Ometa je posao.
Drago mi je, Um Omar.
Oprostite, idem po kavu. Želite li i vi?
Ne. Htjela bih razgovarati s tobom.
Loš si uzor za Jude.
Radiš s muškarcima i sad planiraš postati poslovni čovjek.
Ne, dušo!
Jude je važnija.
To je tvoja majčinska dužnost.
Da, naravno. Jude će uvijek biti na prvome mjestu.
Onda ne radi gluposti koje mogu štetiti tvojoj kćeri.
Samo pokušavam dokazati da se mogu brinuti o sebi.
Kakva si ti to majka?
Ja? Ja sam rastavljena majka, sama odgajam kćer.
Satovi jahanja su sjajni, ali ja ispunjavam sve njezine potrebe.
Usput, pitali su me da uložim u novi posao.
Čeka nas lijepa budućnost.
I uskoro ću biti posve neovisna i nikoga neću trebati.
Da. Smiješno ti je, je li?
Majku može zamijeniti 50 drugih.
Kao što sam rekao, budi oprezna.
Jako oprezna.
Bok.
-Bok. Ti si Rose, zar ne? -Da.
Mnogo sam čula o tebi od Jude. Kako si?
-Dobro. A vi? -Dobro. Da vas upoznam.
Ovo je Um Omar, Judeina baka.
Draga moja, znam Rose i njezinu majku, doživotne smo prijateljice.
Sjajno.
Vidjela sam kako dolazite. Auto vam izgleda skupo.
Dušo, ne daj se zavarati.
To je auto njezine sestrične.
Očito se sažalila nad njom.
Ne. Kupila sam auto vlastitim novcem.
Mislila sam da ti ga je Munira dala?
Mala! Munira mi je dala dobru ponudu jer mi je sestrična.
-Usput, sviđa mi se kako se sjaji. -Doveze nas kamo moramo ići.
PROCJENA VRIJEDNOSTI ALFE
Naravno. Uđi.
Radiš ovako kasno? Uvrgnula si se na oca.
Donijela sam ti nešto.
Otvori.
Mama Habiba dala mi je ovu ogrlicu.
Sad je tvoja.
Ona zbog koje sam plakala kao dijete?
Stalno si plakala.
Rekla si da je preskupa i da se ne smijem igrati njome.
Da, ali rekla sam ti da ću ti je jednog dana dati, zar ne?
Koga je tata odabrao?
On je poslovni suradnik koji želi graditi budućnost s nama.
Mislila sam da ako se sutra sastanete, možeš nositi ovu ogrlicu.
Zašto mi je nisi dala kad sam bila sa Saudom?
Jer, kao što si rekla, niste bili zaručeni.
Uzela si dijamantnu ogrlicu od mame Habibe kad si se udala za Omara?
-Moja je dobila dijamante, tvoja rubine. -Žele nas jeftino kupiti.
Što ne valja?
Sve je u redu.
Drago mi je što smo pri kraju.
Ne miješaj se u prezentaciju.
Situacija je nezgodna.
Prepusti ih meni.
Svi se slažemo da je projekt Failake povećao potencijal procjene.
No uzrokovao je i kaos u procjeni.
Uvjerena sam da će novi potencijali koje imamo
prevladati kaos.
Drago mi je što vam mogu reći
da smo zbog vijesti odlučili povećati vrijednost Alfe.
Osamdeset i osam milijuna dinara.
Mislila sam da sam bila jasna s vašom ekipom.
Taj broj nije dovoljno dobar.
Razumijem.
Procjena je takva.
Dobro.
Onda s ponudom idemo u Virtue.
To će vas unazaditi najmanje tri mjeseca.
Što znače tri mjeseca?
Nije to ništa
u usporedbi s onim što znam koliko vrijedim.
Dobro. Čekajte.
Što kažete
da podignemo za dva posto?
Četiri.
Oprostite.
Rekli ste mi da govorim.
Moram reći
da nema jamstva da će projekt Failake
ostvariti ono što očekujete.
Onda dobro.
Nađimo kompromis.
Tri posto.
Bravo.
Vidimo se.
Gđo Sabiha.
Žao mi je. Nadam se da mi ne zamjerate…
Rekla sam da se ne ispričavaš.
I kao što sam ti rekla, povisi glas.
Bila si snažna.
Večerajmo u tornju
i razgovarajmo.
Pristajem.
Sudjelovat ću.
Dečki.
Želim početi s malom tvrtkom i vidjeti kako raste. Kao Sabiha.
-Imaš li novac? -Nemam, to je bila odluka u zadnji čas.
Banka je zatvorena.
Za jedan sat čeka nas uvoznik.
Ali trebate i Munirinu polovicu.
Munira je već dala pola. Znala je da ćeš se pridružiti.
Idemo.
BANKA SUTRAŠNJICE SVJETLIJA BUDUĆNOST
UPLATA - ISPLATA
Moj novac!
Dečki.
Opa!
Kamo ćeš?
Na radnu večeru.
Još posla? Da možeš potrošiti više na svoj dragocjeni auto?
Znaš li zašto tvoja mama naporno radi?
Jer je počela od nule.
Jude.
Razumijem da te mnogo toga uzrujava.
Ali dobro smo, draga.
Dobro.
I ide nabolje. Vjeruj mi.
Održao sam Jude sat povijesti.
Da vidim.
Znaš, kad sam bio mali, tata mi je radio u konjušnici.
A kad je došao kući, umoran od posla, čvrsto me zagrlio.
Ali smrdio je kao konj.
Ali što sam mogao? Samo sam htio jahati konja.
Nakon nekog vremena počeo sam raditi s tatom i smrdio sam kao on.
Cijeli.
To me podsjeća da je naporan rad jednako vrijedan
kao svako nasljeđe.
Idem po torbicu.
Walide, javi se. Popravljam ovo.
Halo?
Slušaj, kao dioničarka Tarabesquea, imam zahtjev.
-Hassane. -Što je?
-Dioničarka ima zahtjev. -Koja?
Gđa Farida.
Zdravo. Što želiš?
Zaposlite Jude u trgovini.
-Ona je dijete. -Pa? To znači da će naporno raditi.
Moramo li joj platiti?
Walide, da, morate joj platiti!
Jesi li spremna, dušo?
Nisam.
Nisam spremna.
Sad jesam.
Požuri se. Kasnimo.
Zdravo. Evo najljepše djevojke.
Munira, moj prijatelj Qassar.
Oprostite, kasnim li?
Ne.
Došla sam ranije. Molim te, sjedni.
Iskreno, nikad se nikomu nisam ispričala.
Ali večeras tebi dugujem ispriku.
Ispričavate mi se? Zašto?
Čini se da si pogrešno protumačila pozornost koju sam ti posvetila.
Nisam ti prijateljica
niti sam tvoja mentorica.
Klijentica sam tvoje banke.
Zamolila sam Muniru da se pridruži javnoj ponudi.
Ali Amir je taj koji te doveo u ekipu.
Ne znam što si učinila da zaslužiš takvu priliku.
Ali pogrešno si shvatila moje zanimanje za tebe.
Ja…
Samo…
ne razumijem što mislite.
Amir
bi pristao na četiri posto.
Dok nisi progovorila.
Koštala si me jedan posto.
Slušaj,
znam koliko će ti teško ovo pasti.
Ali bit ću dobra prema tebi.
Ili ćeš napustiti ekipu
ili ću tražiti da te udalje.
Kušaj odrezak, ukusan je.
Bez kostiju, mek.
Prijevod titlova: Željko Radić